243 



gyobb ívekben vissza-visszatér leendő fészkéhez, mig 5—6 kerülő 

 után tájékozva lévén az új otthon topográfiája felől, eltűnik, hogy 

 az építő anyag beszerzése után lásson. 



A Megachile genalis e czélra a málna (Rubus ldaeus) leveleit 

 használja fel. Mintegy lovagló helyzetben ül a kiválasztott levél 

 élére, sietősen elkezdi ollózni a levéllapot, miközben lábaival már 

 kezdettől fogva úgy görbiti a kivágott szelvényt, hogy a levél alsó 

 lapja képezze a hengeresen meghajtott lemez felső, illetőleg külső 

 részét. A kiollózás csak 3—4 másodpercz munkája, s alig hogy 

 jól odanéz az ember, a méh már a levegőben lebeg, lábai közt 

 tartja a finom ép szélű, iy 2 — 2 négyszögcentiméter területű szel- 

 vényt és avval már a következő pillanatban eltűnik. 



Hazaérkezve, ha semmi gyanúsat nem talál a kiválasztott 

 hagymaszár táján, reászáll a cső nyilasára, kis ideig pihen, aztán 

 apró iramodásokkal bemegy a csőbe, miközben a levéldarabot nem 

 lábaival, hanem állkapcsaival tartja. Odabenn az első le- 

 véldarabot keresztben, vízszintesen helyezi el, az utána követke- 

 zőket aztán fejével, állkapcsai és lábai segélyével igen ügyesen al- 

 kalmazza a cső falához. A levóldaraboknak rendesen alsó lapjuk 

 van a cső belseje felé fordítva. 



A levéldarabok ügyes összeillesztése által gyűszű-alakú sejtet 

 koszit a kis állat, rövid 1 / 4 óra alatt, vagy ha az építő anyag forrása 

 közel van, még hamarább. 



Ez azonban csak játszi könnyűséggel végzett része a feladat- 

 nak, hátra van még a virágpor-gyűjtés, az élelemhordás. Ez már 

 nagy munkába kerül. Megfigyeléseim alapján ugyanis állíthatom, 

 hogy a gondos anyának legalább egy napra van szüksége, mig 

 utódának a kellő mennyiségű táplálékot behordani képes. A fészek- 

 építés rendesen reggel 9—10 óra között történik. Amint megvan 

 a gyűszűsejt, az állatka ugy eltűnik, hogy órahosszant sem látja 

 az ember, és mikor végre megérkezik, szinte nehezen repül a 

 gyűjtött virágportól. — Délután 2 — 3 órától szünetet tart; behú- 

 zódik az nap készített és még be nem fedett sejtjébe s ki nem 

 mozdul, ha csak ellenségeseknek látszó jelenségek ki nem csalják 

 a cső nyilasához. Ha délelőtt elég virágporral ós mézzel láthatta 

 el a sejtet, úgy e délutáni pihenő alkalmával rakja bele a petét. 

 Sokszor megtörténik azonban, hogy esőtlen szárazság idején nem 

 képes egy nap alatt elegendő táplálékot gyűjteni; ily esetekben 

 másnap reggel a sejtet még mindig nyitva és pete nélkül találtam. 

 De ha kedvező virágzás van, akkor egy napi gyűjtés elegendő, és 



18* 



